open-index/open-wikipedia-markdown huggingface dataset:
Ντικράν Μισιριάν

Ο **Ντικράν Μισιριάν** ήταν Αρμενοκύπριος ποδοσφαιριστής. Αγωνιζόταν στην θέση του αριστερού επιθετικού. 

Ξεκίνησε την καριέρα του το 1943 στον ΕΠΑ Λάρνακας, με την οποία κατέκτησε δύο νταμπλ. Το 1948 μετακινήθηκε στη νεοιδρυθείσα Ομόνοια. Στην Ομόνοια διετέλεσε παίκτης-προπονητής την περίοδο 1948-1952. Ήταν ο πρώτος προπονητής στην ιστορία της ομάδας. Επιπλεόν, συμμετείχε στον πρώτο επίσημο αγώνα της ιστορίας της. Με την Ομόνοια αγωνίστηκε στις διοργανώσεις της ΚΕΠΟ κατακτώντας 4 πρωταθλήματα και 4 κύπελλα.

Την περίοδο 1952-53 αγωνίστηκε ξανά με την ΕΠΑ κατακτώντας το κύπελλο.

## Τίτλοι
;Με ΕΠΑ Λάρνακας
* Πρωτάθλημα Κύπρου (2): 1944-45, 1945-46
* Κύπελλο Κύπρου (3): 1944-45, 1945-46, 1952-53

;Με Ομόνοια Λευκωσίας (ως παίκτης-προπονητής)
* Πρωταθλήματα ΚΕΠΟ (4): 1948-49, 1949-50, 1950-51, 1951-52
* Κύπελλα ΚΕΠΟ (4): 1948-49, 1949-50, 1950-51, 1951-52

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές ΕΠΑ Λάρνακας
Κατηγορία:Προπονητές ποδοσφαίρου Ομόνοιας Λευκωσίας
Κατηγορία:Κύπριοι προπονητές ποδοσφαίρου
Κατηγορία:Κύπριοι αρμενικής καταγωγής
Φύτεμα Ικαρίας

Το **Φύτεμα** είναι οικισμός στην Ικαρία και την Περιφερειακή Ενότητα Ικαρίας.

## Γεωγραφικά - Ιστορικά στοιχεία
Το Φύτεμα βρίσκεται στο κεντρικό τμήμα του νησιού και προς τα βόρεια παράλια του, σε υψόμετρο 15 μέτρα. Είναι δίπλα και βορειοανατολικά του Κάμπου ενώ απέχει περίπου 2 χλμ. Δ.-ΝΔ. από τον Εύδηλο και 34 χλμ. Δ.-ΒΔ. από τον Άγιο Κήρυκο. Στη δυτική του άκρη είναι ο αρχαιολογικός χώρος του Κάμπου με πυρήνα το Ωδείο, το υστερορρωμαϊκό υδραγωγείο και ένα πρωτοβυζαντινό κοσμικό κτίριο με το όνομα "Παλάτια". Σε νεοκλασικό κτήριο που οικοδομήθηκε το 1939 με εθελοντική εργασία κατοίκων του Κάμπου και οικονομική συνδρομή αποδήμων από την Αμερική και την Αυστραλία στεγάζονται ευρήματα από την βόρεια Ικαρία.

Ως ξεχωριστός οικισμός αναφέρεται για πρώτη φορά το 2001 να απογράφεται στο τότε Τοπικό Διαμέρισμα Ευδήλου του τότε δήμου Ευδήλου. Σύμφωνα με το Πρόγραμμα «Καλλικράτης» ανήκει στην κοινότητα Ευδήλου που υπάγεται στη δημοτική ενότητα Ευδήλου του Δήμου Ικαρίας ενώ σύμφωνα με την απογραφή του 2011 απογράφησαν 50 κάτοικοι ενώ το 2001 ήταν 43.

## Παραπομπές


Κατηγορία:Δήμος Ικαρίας
Επετειακή Ομάδα των 75 χρόνων του NBA

Το **τριήμερο 19–21 Οκτωβρίου 2021** ειδικοί του NBA με την ευκαιρία των **75 χρόνων του πρωταθλήματος** ψήφισαν τους 75 καλύτερους καλαθοσφαιριστές στην ιστορία του. Τελικά, λόγω ισοβαθμίας προέκυψαν 76 καλαθοσφαιριστές. Σαράντα πέντε από τους εβδομήντα έξι παίκτες συγκεντρώθηκαν αργότερα στο Κλίβελαντ, κατά τη διάρκεια της τελετής του ημιχρόνου του All-Star Game του 2022.

thumb|Μέλη της ομάδας κατά τη διάρκεια της εκδήλωσης

## Παίκτες

**[[Πλέι μέικερ|Πόιντ γκαρντ]]**
 
* Μάτζικ Τζόνσον
* Μπομπ Κούζι
* Στέφεν Κάρι
* Ράσελ Ουέστμπρουκ 
* Τζον Στόκτον
* Αϊζάια Τόμας
* Όσκαρ Ρόμπερτσον
* Ουόλτ Φρέιζερ
* Τζέρι Ουέστ
* Λένι Ουίλκενς
* Νέιτ Άρτσιμπαλντ
* Ντέιβ Μπινγκ 
* Τζέισον Κιντ 
* Στιβ Νας
* Κρις Πολ 
* Γκάρι Πέιτον 
* Ντάμιαν Λίλαρντ 

**[[Σούτινγκ γκαρντ]]**

* Μάικλ Τζόρνταν 
* Τζέιμς Χάρντεν 
* Ρέι Άλεν 
* Τζορτζ Γκέρβιν
* Χαλ Γκριρ 
* Σαμ Τζόουνς
* Ντουέιν Γουέιντ
* Κόμπι Μπράιαντ
* Πιτ Μάραβιτς
* Άλεν Άιβερσον 
* Ερλ Μονρό 
* Μπιλ Σάρμαν

**[[Σμολ φόργουορντ]]**

* ΛεΜπρόν Τζέιμς 
* Καουάι Λέοναρντ 
* Κλάιντ Ντρέξλερ
* Έλτζιν Μπέιλορ
* Λάρι Μπερντ
* Τζούλιους Έρβινγκ
* Σκότι Πίπεν
* Ντομινίκ Ουίλκινς
* Τζον Χάβλιτσεκ 
* Τζέιμς Ουόρθι
* Καρμέλο Άντονι 
* Πολ Αράιζιν 
* Ρικ Μπάρι 
* Ρέτζι Μίλερ
* Πολ Πιρς 

**[[Πάουερ φόργουορντ (καλαθοσφαίριση)|Πάουερ φόργουορντ]]**

* Γιάννης Αντετοκούνμπο
* Ντένις Ρόντμαν
* Τσαρλς Μπάρκλεϊ
* Μπίλι Κάνινγχαμ
* Ντέιβ ΝτεΜπουσέρ
* Καρλ Μαλόουν
* Τζέρι Λούκας
* Έλβιν Χέις
* Ντολφ Σέις
* Ντιρκ Νοβίτσκι
* Μπομπ Πετίτ
* Τιμ Ντάνκαν
* Κέβιν Ντουράντ
* Μπομπ Μάκαντου 
* Άντονι Ντέιβις 
* Κέβιν Γκαρνέτ 
* Κέβιν ΜακΧέιλ 

**[[Σέντερ]]**

* Ουίλτ Τσάμπερλεϊν
* Καρίμ Αμπντούλ Τζαμπάρ
* Μπιλ Ράσελ
* Ντέιβ Κάουενς
* Μόουζες Μαλόουν 
* Τζορτζ Μάικαν
* Χακίμ Ολάζουον
* Σακίλ Ο'Νιλ
* Ρόμπερτ Πάρις
* Ουίλις Ριντ
* Νέιτ Θέρμοντ 
* Ντέιβιντ Ρόμπινσον
* Πάτρικ Γιούιν
* Ουές Άνσελντ
* Μπιλ Ουόλτον

thumb|Ο Μπιλ Ράσελ είναι ένας από τους τέσσερις μόνο παίκτες που επιλέχθηκαν σε όλες τις Επετειακές Ομάδες του NBA

## Προπονητές
Παράλληλα με την επιλογή της επετειακής ομάδας των 75 χρόνων του NBA έγινε η επιλογή των 15 κορυφαίων προπονητών στην ιστορία του πρωταθλήματος. Η λίστα καταρτίστηκε αποκλειστικά από μια ομάδα 43 νυν και πρώην προπονητές του NBA σε συνεργασία με την Εθνική Ένωση Προπονητών Μπάσκετ. Από τους 15 προπονητές, επιλέχθηκαν οκτώ μέλη των 10 κορυφαίων προπονητών στην ιστορία του NBA το 1996.

thumb|right| Ο Φιλ Τζάκσον επιλέχθηκε σε δύο Επετειακές Ομάδες του NBA 

* Ρεντ Άουερμπαχ
* Λάρι Μπράουν
* Τσακ Ντέιλι
* Ρεντ Χόλτζαν
* Φιλ Τζάκσον
* Κ.Σ. Τζόουνς
* Στιβ Κερ
* Ντον Νέλσον
* Γκρεγκ Πόποβιτς
* Τζακ Ράμσεϊ  
* Πατ Ράιλι
* Ντοκ Ρίβερς
* Τζέρι Σλόαν
* Έρικ Σποέλστρα
* Λένι Ουίλκενς

## Δείτε επίσης

* Επετειακή Ομάδα των 50 χρόνων του ΝΒΑ
* Επετειακή Ομάδα των 35 χρόνων του NBA

## Παραπομπές


## Εξωτερικοί σύνδεσμοι
* **[https://web.archive.org/web/20220625095725/https://www.nba.com/75/team NBA 75 ANNIVERSARY TEAM] 
* **NBA 75: Top 15 coaches in league history revealed'''

Κατηγορία:NBA
Κατηγορία:Καλαθοσφαίριση στις Ηνωμένες Πολιτείες Αμερικής
Ποτουλίτσε

Το **Ποτουλίτσε** (πολωνικά: Potulice, ) είναι χωριό του Πόβιατ Νάκουο, στο Βοεβοδάτο Κουγιαβίας-Πομερανίας της βορειοκεντρικής Πολωνίας. Απέχει περίπου 7 χιλιόμετρα νοτιοανατολικά του Νάκουο ναντ Νοτέτσια και 22 χιλιόμετρα δυτικά του Μπίντγκοστς. Είναι περισσότερο γνωστό ως ο χώρος του ναζιστικού στρατοπέδου συγκέντρωσης Ποτουλίτσε του Β΄ Παγκοσμίου Πολέμου, γνωστό και ως *Lebrechtsdorf*.

Το χωριό έχει πληθυσμό 2.100 κατοίκους.

## Ιστορία
αριστερά|μικρογραφία| Νεκροταφείο των θυμάτων της ναζιστικής Γερμανίας
Ήταν μέρος του Βασιλείου της Πολωνίας έως ότου προσαρτήθηκε από το Βασίλειο της Πρωσίας στο δεύτερο διαμείσμό της Πολωνίας το 1793. Το 1807 ανακτήθηκε από Πολωνούς και συμπεριλήφθηκε στο βραχύβιο πολωνικό Δουκάτο της Βαρσοβίας και μετά τη διάλυσή του το 1815, προσαρτήθηκε εκ νέου από την Πρωσία. Από το 1871 αποτελούσε επίσης μέρος της Γερμανίας, έως ότου επανενσωματώθηκε στην Πολωνία, αφού ανέκτησε την ανεξαρτησία της μετά τον Α΄ Παγκόσμιο Πόλεμο το 1918.

Μετά την κοινή γερμανοσοβιετική εισβολή στην Πολωνία, η οποία πυροδότησε το Δεύτερο Παγκόσμιο Πόλεμο το Σεπτέμβριο του 1939, το χωριό δέχθηκε εισβολή και στη συνέχεια καταλήφθηκε από τη Γερμανία. Η Γερμανία δημιούργησε και λειτούργησε ένα στρατόπεδο διέλευσης για τους Πολωνούς που εκδιώχθηκαν από την περιοχή, το οποίο σύντομα μετατράπηκε στο στρατόπεδο συγκέντρωσης Ποτουλίτσε. Το 1945, το χωριό απελευθερώθηκε και αποκαταστάθηκε στην Πολωνία, αν και με ένα σοβιετικό κομμουνιστικό καθεστώς, το οποίο στη συνέχεια παρέμεινε στην εξουσία μέχρι την πτώση του κομμουνισμού στη δεκαετία του 1980. Οι κομμουνιστές λειτουργούσαν το Κεντρικό Στρατόπεδο Εργασίας του Ποτουλίτσε.

## Παραπομπές


Κατηγορία:Χωριά της Πολωνίας
Τσανακτσί (Σουλεϊμανπασά)

Το **Τσανακτσί** (τουρκικά: *Çanakçı*) είναι χωριό στην περιοχή Ηράκλειας (τουρκ. Süleymanpaşa) της επαρχίας Ραιδεστού στην Τουρκία. Το χωριό απέχει 20 χλμ από τη Ραιδεστό.

## Ιστορία
Ο πληθυσμός του χωριού μέχρι το 1922 ήταν αμιγώς ελληνικός, οι περισσότεροι κάτοικοι του μεταφέρθηκαν με την Ανταλλαγή πληθυσμών στο χωριό Ανάληψη Θεσσαλονίκης.

## Πηγές
* Το Localnet   27 Haziran 2012 tarihinde
* https://www.pontosnews.gr/498045/istoria/vres-tous-prosfyges-syngeneis-sou/

Κατηγορία:Ανατολική Θράκη
Φοίνικας Ικαρίας

Ο **Φοίνικας** είναι πολύ μικρός οικισμός στην Ικαρία και το Βόρειο Αιγαίο. 

## Γενικά στοιχεία
Ο Φοίνικας βρίσκεται προς το κεντρικό με βόρειο τμήμα του νησιού, στις βόρειες απολήξεις του όρους Αθέρας σε υψόμετρο 318 μέτρα. Απέχει περίπου 6 χλμ. ΝΑ. από τον Εύδηλο και 33 χλμ. Δ. από τον Άγιο Κήρυκο. Ως οικισμός αναφέρεται για πρώτη φορά το 2001 να απογράφεται στο τότε Τοπικό Διαμέρισμα Αρεθούσης του τότε Δήμου Ευδήλου. Σύμφωνα με το Πρόγραμμα «Καλλικράτης», μαζί με την Αρεθούσα, το Κυπαρίσσι Αρεθούσης και την Πέρα Αρεθούσα αποτελούν την κοινότητα Αρεθούσης που υπάγεται στη δημοτική ενότητα Ευδήλου του Δήμου Ικαρίας ενώ σύμφωνα με την απογραφή του 2011 απογράφησαν 8 κάτοικοι και το 2001 ήταν 11.

## Παραπομπές


Κατηγορία:Δήμος Ικαρίας
Σύνδρομο Φρέγκολι

μικρογραφία|190px|Ο ηθοποιός Λεοπόλντο Φρέγκολι, στον οποίο οφείλεται η ονομασία της διαταραχής. 
Το **Σύνδρομο Φρέγκολι** (**Fregoli**) είναι σπάνια ψυχική διαταραχή, κατά την οποία ο πάσχων έχει την παραίσθηση πως τα διαφορετικά πρόσωπα, με τα οποία συναναστρέφεται, είναι στην πραγματικότητα ο ίδιος άνθρωπος που εμφανίζεται συνεχώς μεταμφιεσμένος. Το σύνδρομο μπορεί να σχετίζεται με εγκεφαλική βλάβη και εμφανίζει χαρακτηριστικά παράνοιας. Ο ασθενής συχνά έχει την πεποίθηση πως το μεταμφιεσμένο άτομο τον καταδιώκει ή ακόμα πως θέλει να τον βλάψει.

Ο ασθενής μπορεί να ανακαλεί εσφαλμένα χώρους, αντικείμενα και γεγονότα. Αυτή η διαταραχή μπορεί να εξηγηθεί με «συνειρμικούς κόμβους», οι οποίοι συμβάλλουν στην ταύτιση πληροφοριών από ξένα πρόσωπα με ένα συγκεκριμένο, οικείο για τον ασθενή άτομο. Αυτό σημαίνει πως ένα οικείο και ένα άγνωστο πρόσωπο, το οποίο μοιάζει γνώριμο στον ασθενή, θα ταυτιστούν συνειρμικά μεταξύ τους.

Το σύνδρομο Φρέγκολι ταξινομείται ως μονοθεματική αυταπάτη, καθώς σχετίζεται με συγκεκριμένη παραληρηματική ιδέα, και ως σύνδρομο παραληρητικής παραγνώρισης, μια κατηγορία παραισθήσεων που περιλαμβάνουν εσφαλμένη αναγνώριση ανθρώπων, τόπων ή αντικειμένων. Όπως και με το σύνδρομο Καπγκρά, οι ψυχίατροι πιστεύουν ότι σχετίζεται με την διαστρέβλωση της ικανότητας  φυσιολογικής αντίληψης των ανθρωπίνων προσώπων.

## Ιστορικό
Η πάθηση πήρε το όνομά της από τον Ιταλό ηθοποιό Λεοπόλντο Φρέγκολι, ο οποίος ήταν γνωστός για την ικανότητά του να κάνει γρήγορες αλλαγές στην εμφάνισή του κατά τη διάρκεια των παραστάσεων.

Η πρώτη καταγραφή της διαταραχής έγινε το 1927 από τους P. Courbon και G. Fail στη μελέτη "Syndrome d'illusion de Frégoli et schizophrénie". Σε αυτή περιέγραψαν την μαρτυρία μιας 27χρονης Βρετανίδας η οποία πίστευε πως καταδιώκεται από δύο ηθοποιούς του θεάτρου. Ισχυριζόταν πως οι ηθοποιοί την παρακολουθούσαν στενά και έπαιρναν την μορφή γνωστών της και περαστικών.

## Παραπομπές


Κατηγορία:Διαταραχές παραισθήσεων
Κατηγορία:Ψυχιατρική
Λυκούργος Αρχοντίδης

Ο **Λυκούργος Αρχοντίδης** ήταν Κύπριος ποδοσφαιριστής και προπονητής. Αγωνιζόταν στην θέση του αριστερού επιθετικού. Επιπλέον, ήταν και διακεκριμένος αθλητής στίβου. Συγκαταλέγεται στις μεγαλύτερες αθλητικές μορφές της Κύπρου.

Ξεκίνησε την καριέρα του το 1934 στον ΑΠΟΕΛ, παραμένοντας στην ομάδα έως το 1951. Με τον ΑΠΟΕΛ κατέκτησε 8 πρωταθλήματα και 4 κύπελλα. Το 1952 μετέβη στην Αγγλία για να αποκτήσει δίπλωμα προπονητή. Εκεί τον παρακολούθησαν παράγοντες της Κουίνς Παρκ Ρέιντζερς, οι οποίοι του πρότειναν να αγωνιστεί στην ομάδα τους. Ο Λυκούργος Αρχοντίδης αγωνίστηκε με την αγγλική ομάδα για ένα χρόνο. Το 1953 επέστρεψε στην Κύπρο, όπου και ανέλαβε παίκτης-προπονητής στον Άρη Λεμεσού έως και το 1957. Ακολούθως συνέχισε ως προπονητής σε άλλες ομάδες (Πεζοπορικός Λάρνακας, Αλκή Λάρνακας). Το 1967 διετέλεσε προπονητής του ΑΠΟΕΛ.

Επιπλέον, συμμετείχε στη Μεικτή Κύπρου (πρόδρομος της Εθνικής Κύπρου) η οποία συστάθηκε το 1936 και έδωσε δύο φιλικούς αγώνες. Ο πρώτος αγώνας ήταν με αντίπαλο την Εθνική Ελλάδας στις 10 Μαΐου 1936 στο στάδιο της Λεωφόρου Αλεξάνδρας και ο δεύτερος ήταν με αντίπαλο τον Παναθηναϊκό στις 12 Μαΐου 1936 στο ίδιο στάδιο. 

Την περίοδο 1939-1951 ήταν και αθλητής στίβου του ΓΣΠ. Αναδείχθηκε 14 φορές πρώτος παγκυπριονίκης σε 7 αγωνίσματα. Επιπλέον, το 1947 αναδείχθηκε πολυνίκης αθλητής στο Πανελλήνιο πρωτάθλημα στίβου ανδρών 1947 (δρόμος 100 μέτρων, 110 μέτρα με εμπόδια, άλμα εις μήκος). Για 3 συνεχόμενες χρονιές αναδείχθηκε πολυνίκης των παγκύπριων αγώνων (1945, 1946, 1947). Στο αγώνισμα 110 μέτρων με εμπόδια κατείχε το παγκύπριο ρεκόρ για 27 χρόνια. Μετέπειτα διετέλεσε μέλος του διοικητικού συμβουλίου του ΓΣΠ.

## Τίτλοι
;Ως ποδοσφαιριστής του ΑΠΟΕΛ
* Πρωτάθλημα Κύπρου (8): 1935-36, 1936-37, 1937-38, 1938-39, 1939-40, 1946-47, 1947-48, 1948-49
* Κύπελλο Κύπρου (4): 1936-37, 1940-41, 1946-47, 1950-51

;Ως ποδοσφαιριστής-προπονητής του Άρη
* Πρωτάθλημα Β΄ κατηγορίας (1): 1953-54

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Άρη Λεμεσού
Κατηγορία:Προπονητές ποδοσφαίρου Άρη Λεμεσού
Κατηγορία:Κύπριοι προπονητές ποδοσφαίρου
Κατηγορία:Κύπριοι αθλητές του στίβου
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Προπονητές ποδοσφαίρου Πεζοπορικού Λάρνακας
Κατηγορία:Προπονητές ποδοσφαίρου Αλκής Λάρνακας
Κατηγορία:Προπονητές ποδοσφαίρου ΑΠΟΕΛ
Γιάννης Καραλής

Το λήμμα **Γιάννης Καραλής** μπορεί να σχετίζεται με κάποιο από τα παρακάτω πρόσωπα:

* Γιάννης Καραλής (καλαθοσφαιριστής), γεννημένος το 1980.
* Γιάννης Καραλής (μουσικοσυνθέτης), γεννημένος το 1951.
* Γιάννης Καραλής (ποδοσφαιριστής), γεννημένος το 1988.
Ζούτφεν

Το **Ζούτφεν** (ολλανδικά *Zutphen* ) είναι πόλη και δήμος στην επαρχία Χέλντερλαντ της Ολλανδίας. Ο δήμος το 2020 είχε 39.705 κατοίκους. Είναι κτισμένο στην ανατολική όχθη του ποταμού Άισσελ, στη συμβολή του με τον Μπέρκελ.

Κατά τον Μεσαίωνα, το Ζούτφεν ήταν η έδρα των κομητών του Ζούτφεν. Απέκτησε δικαιώματα πόλης μεταξύ του 1191 και του 1196, γεγονός που την κατατάσσει ως την τρίτη παλαιότερη στη χώρα, μετά την Ουτρέχτη και το Ντέβεντερ. Έχοντας οχυρωθεί, η πόλη άντεξε πολλές πολιορκίες, ειδικά κατά τη διάρκεια των πολέμων ανεξαρτησίας που διεξήγαγαν οι Ολλανδοί. Η πιο γνωστή μάχη ήταν αυτή τον Σεπτέμβριο του 1586 όταν ο Σερ Φίλιπ Σίντνεϊ τραυματίστηκε θανάσιμα. Οι Ισπανοί το κατέλαβαν το 1587, αλλά ανακτήθηκε από τον Μαυρίκιο της Οράγγης το 1591, και εκτός από δύο σύντομες περιόδους, μία το 1672 και μία κατά τη διάρκεια των Ναπολεόντειων Πολέμων, παρέμεινε μέρος της Ηνωμένης Ολλανδίας. Η πόλη βομβαρδίστηκε κατά τη διάρκεια του β΄ΠΠ λόγω της στρατηγικής γέφυράς της. Παρά τους βομβαρδισμούς, το μεγαλύτερο τμήμα του ιστορικού κέντρου της πόλης διασώζεται μέχρι σήμερα.

Η πόλη διατηρεί σε μεγάλο βαθμό το ιστορικό κέντρο. Το πιο σημαντικό κτήριο είναι η Χρότε Κερκ (Groote Kerk, Μεγάλη Εκκλησία), αφιερωμένη στην Αγία Βαλπουργία, η οποία χρονολογείται από τον 12ο αιώνα και περιέχει μνημεία των πρώην κόμητων του Ζούτφεν. Διασώζονται επίσης, τμηματικά τα τείχη της παλιάς πόλης, τα οποία κατεδαφίστηκαν το 1874. Άλλα αξιοθέατα περιλαμβάνουν τον Ντρογκεναπστόρεν (πύργος του 1444-46), τον Βαϊνχάουστορεν (πύργος του 17ου αιώνα), τον Μπουργκονιεστόρεν (οχυρωματικός πύργος του 1457) και την πύλη Μπέρκελ (1320). Σώζονται επίσης πολλά παλιά σπίτια κτισμένα μεταξύ 14ου και 17ου αιώνα.

## Παραπομπές


## Εξωτερικοί σύνδεσμοι

* Η ιστοσελίδα του δήμου

Κατηγορία:Πόλεις της Ολλανδίας
Κατηγορία:Χέλντερλαντ
Τάκης Σωκράτους

Ο **Τάκης Σωκράτους** ήταν Κύπριος ποδοσφαιριστής. Αγωνιζόταν στην θέση του μέσου.  Ξεκίνησε την καριέρα του το 1935 στον ΑΠΟΕΛ, παραμένοντας στην ομάδα έως το 1954. Με τον ΑΠΟΕΛ κατέκτησε 9 πρωταθλήματα και 4 κύπελλα. Ήταν γνωστός με το προσωνύμιο **Ζέτας**. Θεωρείτο από τους πλέον καταρτισμένους ποδοσφαιριστές του κυπριακού ποδοσφαίρου τις δεκαετίες του 30' και του 40΄.

## Τίτλοι
* Πρωτάθλημα Κύπρου (9): 1935-36, 1936-37, 1937-38, 1938-39, 1939-40, 1946-47, 1947-48, 1948-49, 1951-52

* Κύπελλο Κύπρου (4): 1936-37, 1940-41, 1946-47, 1950-51

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατάλογος κυβερνητών των βρετανικών αποικιών της Νότιας Αφρικής

Το λήμμα παρουσιάζει τους **κυβερνήτες των βρετανικών αποικιών της Νότιας Αφρικής**. Περιλαμβάνουν την περίοδο από το 1797 έως το 1910, όταν η σημερινή Νότια Αφρική ήταν διαιρεμένη σε τέσσερις βρετανικές αποικίες (Αποικία του Ακρωτηρίου, Αποικία του Νατάλ, Αποικία του Οράγγη και Αποικία του Τράνσβαλ).

Όταν οι αποικίες έπαψαν να υπάρχουν, ως αποτέλεσμα της δημιουργίας της Ένωσης της Νότιας Αφρικής, η περιοχή διαιρέθηκε σε τέσσερις επαρχίες της Ένωσης: Επαρχία του Ακρωτηρίου, Επαρχία του Νατάλ, Επαρχία της Ελεύθερης Πολιτείας του Οράγγη και Επαρχία του Τράνσβαλ.

## Αποικία του Ακρωτηρίου

### Κυβερνήτες

## Αποικία του Νατάλ

### Κυβερνήτες

## Αποικία του Οράγγη

### Κυβερνήτες

## Αποικία του Τράνσβαλ

### Κυβερνήτες του Τράνσβαλ

### Αντικυβερνήτες του Τράνσβαλ

## Παραπομπές

*
*
*
*"South Africa: Cape Colony", *worldstatesmen.org* © Ben Cahoon.
*"South Africa: Natal Colony", *worldstatesmen.org* © Ben Cahoon.
*"South Africa: Orange Free State", *worldstatesmen.org* © Ben Cahoon.
*"South Africa: Transvaal", *worldstatesmen.org* © Ben Cahoon.

## Εξωτερικοί σύνδεσμοι
*World Statesmen – South Africa

Κατηγορία:Ιστορία της Νότιας Αφρικής
Ανδρέας Παύλου

Ο **Ανδρέας Παύλου** ήταν Κύπριος ποδοσφαιριστής και προπονητής. Αγωνιζόταν στην θέση του κεντρικού μέσου. Ξεκίνησε την καριέρα του το 1938 στον ΑΠΟΕΛ, παραμένοντας στην ομάδα έως το 1956. Είχε καθοριστική συμβολή στην πετυχημένη πορεία της ομάδας την περίοδο αυτή. Με τον ΑΠΟΕΛ κατέκτησε 6 πρωταθλήματα και 3 κύπελλα. Ήταν γνωστός με το προσωνύμιο **Κερεμέζος**. Ο Ανδρέας Παύλου πέτυχε το πρώτο γκολ σε επίσημο παιχνίδι μεταξύ ΑΠΟΕΛ-Ομόνοιας.

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1949 και έδωσε φιλικούς αγώνες με τη Μικτή Τελ Αβίβ και την Εθνική Ισραήλ. Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ.

Μετά την ολοκλήρωση της ποδοσφαιρικής του καριέρας συνέχισε ως προπονητής σε πολλές ομάδες (Κεραυνός, Ορφέας, Ομόνοια Αραδίππου, ΠΑΕΚ, Χαλκάνορα, ΑΣΙΛ, Ομόνοια Λευκωσίας, Ολυμπιακό). Ως προπονητής της Ομόνοιας κατέκτησε το κύπελλο την περίοδο 1964-65, το οποίο ήταν το πρώτο Κύπελλο Κύπρου που κατέκτησε η ομάδα.

## Τίτλοι
;Ως ποδοσφαιριστής του ΑΠΟΕΛ
* Πρωτάθλημα Κύπρου (6):  1938-39, 1939-40, 1946-47, 1947-48, 1948-49, 1951-52
* Κύπελλο Κύπρου (3): 1940-41, 1946-47, 1950-51

;Ως προπονητής της Ομόνοιας
* Κύπελλο Κύπρου (1): 1964-65

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου Ομόνοιας Λευκωσίας
Κατηγορία:Προπονητές ποδοσφαίρου Κεραυνού Στροβόλου
Κατηγορία:Προπονητές ποδοσφαίρου Ορφέα Λευκωσίας
Κατηγορία:Προπονητές ποδοσφαίρου Ομόνοιας Αραδίππου
Κατηγορία:Προπονητές ποδοσφαίρου ΠΑΕΕΚ Κερύνειας
Κατηγορία:Προπονητές ποδοσφαίρου Χαλκάνορα Ιδαλίου
Κατηγορία:Προπονητές ποδοσφαίρου ΑΣΙΛ Λύσης
Κατηγορία:Προπονητές ποδοσφαίρου Ολυμπιακού Λευκωσίας
Επετειακή Ομάδα των 35 χρόνων του NBA

Η **Επετειακή Ομάδα των 35 χρόνων του ΝΒΑ**, επιλέχθηκε στις 30 Οκτωβρίου 1980, για να τιμήσει την 35η επέτειο από την ίδρυση της Εθνικής Ομοσπονδίας Καλαθοσφαίρισης (NBA). Ήταν η δεύτερη επετειακή ομάδα στο πρωτάθλημα. Έντεκα καλαθοσφαιριστές επιλέχθηκαν καθώς και ο προπονητής, σε μία διαδικασία που έμοιαζε περισσότερο με συγκρότηση ομάδας για All Star Game. 

* Προπονητής επιλέχθηκε ο Ρεντ Άουερμπαχ.
* Καλύτερος παίκτης των 35 χρόνων ψηφίστηκε ο Μπιλ Ράσελ.
* Καλύτερη ομάδα επιλέχθηκε οι Λος Άντζελες Λέικερς της χρονιάς 1966-67.

## Παίκτες

* Καρίμ Αμπντούλ Τζαμπάρ  
* Έλτζιν Μπέιλορ 
* Ουίλτ Τσάμπερλεϊν
* Μπομπ Κούζι 
* Τζούλιους Έρβινγκ 
* Τζον Χάβλιτσεκ 
* Τζορτζ Μάικαν 
* Μπομπ Πετίτ
* Όσκαρ Ρόμπερτσον 
* Μπιλ Ράσελ 
* Τζέρι Ουέστ

## Δείτε επίσης

* Επετειακή Ομάδα των 75 χρόνων του NBA
* Επετειακή Ομάδα των 50 χρόνων του ΝΒΑ

## Παραπομπές


Κατηγορία:NBA
Κατηγορία:Καλαθοσφαίριση στις Ηνωμένες Πολιτείες Αμερικής
Θέρμα Λευκάδος Ικαρίας

Τα **Θέρμα Λευκάδος** είναι παραθαλάσσιος οικισμός και παραλία στην Ικαρία και την Περιφερειακή Ενότητα Ικαρίας.

## Γενικά στοιχεία
Τα Θέρμα Λευκάδος βρίσκονται στα ανατολικά παράλια του νησιού σε υψόμετρο 20 μέτρα. Απέχουν περίπου 3 χλμ. ΝΔ. από τον Άγιο Κήρυκο ενώ οφείλουν το όνομά τους στις δύο ιαματικές πηγές ("Χλιό" και "Θερμό") που υπάρχουν και τα νερά τους καταλήγουν στην θάλασσα. Οι πηγές είναι κατάλληλες για δερματικές παθήσεις αλλά παραμένουν αναξιοποίητες. Τα νερά της πρώτης είναι χλιαρά με περιεκτικότητα σε ράδιο 32 Mache ενώ της δεύτερης είναι πιο θερμά  με περιεκτικότητα σε ράδιο 9 Mache. 

Αναφέρονται επίσημα ως ξεχωριστός οικισμός για πρώτη φορά το 1961 να απογράφονται στην τότε κοινότητα Αγίου Κηρύκου στην οποία ανήκει και σήμερα, σύμφωνα με το Πρόγραμμα «Καλλικράτης» και υπάγεται στη Δημοτική Ενότητα Αγίου Κηρύκου του Δήμου Ικαρίας ενώ σύμφωνα με την απογραφή του 2011 απογράφησαν 28 κάτοικοι.

## Παραπομπές


Κατηγορία:Ικαρία
Κατηγορία:Θερμές πηγές της Ελλάδας
Κατηγορία:Δήμος Ικαρίας
Καμπίνος

Το **Καμπίνος** (πολωνικά: Kampinos) είναι χωριό (πρώην πόλη) στο Βοεβοδάτο Μασοβίας της Πολωνίας. Είναι η έδρα της Γκμίνα Καμπίνος.

Το Καμπίνος έλαβε προνόμια πόλης το 1414 και υποβαθμίστηκε πριν από το 1579. Κατά τα έτη 1975-1998, ανήκε διοικητικά στο Βοεβοδάτο Βαρσοβίας.

## Τοποθεσία
Το χωριό βρίσκεται 42 χιλιόμετρα από τη Βαρσοβία, στην ουδέτερη ζώνη του Εθνικού Δρυμού Καμπίνος.

## Ιστορία

## Παραπομπές


## Βιβλιογραφία
* 

## Εξωτερικοί σύνδεσμοι
* Kampinos, [w:] Słownik geograficzny Królestwa Polskiego, t. III: Haag – Kępy, Βαρσοβία 1882, σελ. 799.

Κατηγορία:Χωριά της Πολωνίας
Κατηγορία:Κυβερνείο Βαρσοβίας
Κατηγορία:Βοεβοδάτο Βαρσοβίας (1919-1939)
Κώστας Καλλιμάνης

Ο **Κώστας Καλλιμάνης** είναι Έλληνας προπονητής ποδοσφαίρου και βετεράνος ποδοσφαιριστής που αγωνιζόταν ως αμυντικός.

Ως ποδοσφαιριστής αγωνίστηκε σε όλα τα εγχώρια εθνικά πρωταθλήματα. Στην Α΄ Εθνική αγωνίστηκε με την Προοδευτική, τον Α.Ο. Ξάνθη, τον Άρη Θεσσαλονίκης, τον Λεβαδειακό και τον Πανσερραϊκό, σημειώνοντας 117 συμμετοχές συνολικά.

## Καριέρα
### Ποδοσφαιρική καριέρα
Ξεκίνησε το ποδόσφαιρο από τον Ελλήσποντο Νέας Λαμψάκου, σωματείο από τον τόπο καταγωγής του, τη Νέα Λάμψακο Ευβοίας και κατόπιν αγωνίστηκε στον Λήλαντα Βασιλικού. Το 1995 μεταγράφηκε στον Λεβαδειακό, όπου με την ομάδα της Λιβαδειάς έκανε ντεμπούτο σαν επαγγελματίας ποδοσφαιριστής στην Β΄ Εθνική, ενώ αγωνίστηκε ακόμη στην Γ΄ και στην Δ΄ Εθνική.

Το 2000 μεταγράφηκε στην Προοδευτική, με τη φανέλα της οποίας το 2002 κέρδισε την άνοδο στην Α΄ Εθνική, όπου και αγωνίστηκε τη σεζόν 2002-03, κάνοντας ντεμπούτο στον αγώνα Προοδευτική - Π.Α.Σ. Γιάννινα 1-0 για την 1η αγωνιστική στις 25/8/2002. Ακολούθως αγωνίστηκε από μία χρονιά στον Α.Ο. Skoda Ξάνθη και στον Άρη Θεσσαλονίκης και το 2005 επέστρεψε στον Λεβαδειακό, με τη φανέλα του οποίου αγωνίστηκε για μια διετία στην Α΄ και Β΄ Εθνική, πανηγυρίζοντας την επάνοδο στην Α΄ Εθνική τη δεύτερη χρονιά. Το 2007 μεταγράφηκε στον Πανσερραϊκό, με τον οποίο πανηγύρισε επίσης την άνοδο στην Α΄ Εθνική, όπου και αγωνίστηκε τη σεζόν 2008-09.

Το καλοκαίρι του 2009 μεταγράφηκε στον Πιερικό και τον Ιανουάριο του 2010 στον Α.Σ. Ρόδος. Το καλοκαίρι του 2010 μεταγράφηκε στον Ηρακλή Ψαχνών με τη φανέλα του οποίου αγωνίστηκε μία χρονιά πανηγυρίζοντας την άνοδο στην Β΄ Εθνική. Το καλοκαίρι του 2011 μεταγράφηκε στον Α.Ο. Χαλκίς με τη φανέλα του οποίου αγωνίστηκε μια χρονιά στην Δ΄ Εθνική και κατέκτησε το Κύπελλο Ε.Π.Σ. Ευβοίας, προτού αποχωρήσει από την ενεργό δράση ως ποδοσφαιριστής το 2012.

### Προπονητική καριέρα
Τον Ιανουάριο του 2014 ανέλαβε προπονητής του Λήλαντα Βασιλικού, κάνοντας ντεμπούτο σαν προπονητής. Το 2019 ανέλαβε την τεχνική ηγεσία του Ελλησπόντου Νέας Λαμψάκου, την ομάδα του τόπου καταγωγής του από την οποία έκανε τα πρώτα του ποδοσφαιρικά βήματα.

## Στατιστικά
### Στατιστικά ανά περίοδο

### Τίτλοι
* 1 Πρωτάθλημα Β΄ Εθνικής: 2007-08
* 1 Κύπελλο Ε.Π.Σ. Ευβοίας: 2011-12

## Πηγές
* ''Ο Κώστας Καλλιμάνης έκανε ...ντουζίνα τις φανέλες που φόρεσε'', egnomi.gr

## Παραπομπές


## Εξωτερικοί σύνδεσμοι
* Προφίλ Κώστα Καλλιμάνη transfermarkt.com
* Προφίλ Κώστα Καλλιμάνη findglocal.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Πιερικού
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Ηρακλή Ψαχνών
Κατηγορία:Ποδοσφαιριστές Α.Ο. Χαλκίδας
Κατηγορία:Έλληνες προπονητές ποδοσφαίρου
Aperol

thumb|Ένα μπουκάλι Aperol

Το **Aperol** είναι ιταλικό πικρό απεριτίφ από γεντιανή, ραβέντι και κιγχόνη, μεταξύ άλλων συστατικών. Έχει έντονα πορτοκαλί χρώμα. Το όνομά του προέρχεται από την ιταλική αργκό λέξη για το απεριτίφ, που είναι *apero*.

Το Aperol παρασκευάστηκε αρχικά από την εταιρεία Barbieri, με έδρα την Πάντοβα, αλλά τώρα παράγεται από τον Όμιλο Campari. Ενώ το Aperol δημιουργήθηκε αρχικά το 1919, από τους Λουίτζι και Σίλβιο Μπαρμπιέρι, σημείωσε επιτυχία παρά μόνο μετά τον Δεύτερο Παγκόσμιο Πόλεμο. Αν και έχει γεύση και μυρωδιά παρόμοια με το Campari, το Aperol έχει περιεκτικότητα σε αλκοόλ 11%—λιγότερο από το μισό από αυτό του Campari. Το Aperol και το Campari έχουν την ίδια περιεκτικότητα σε ζάχαρη και το Aperol έχει γεύση λιγότερο πικρή. Το Campari έχει επίσης πολύ πιο σκούρο χρώμα.

Το Σπριτς, ένα κοκτέιλ απεριτίφ, φτιάχνεται συχνά χρησιμοποιώντας Aperol. Το αποτέλεσμα είναι γνωστό ως Aperol Spritz. Μια άλλη παραλλαγή είναι το *Aperol Sour*.

## Παραπομπές


Κατηγορία:Ιταλικά εμπορικά σήματα
Κατηγορία:Λικέρ
Βουδαντάδες Ικαρίας

Οι **Βουδαντάδες** είναι πολύ μικρός συνοικισμός που απογράφεται ξεχωριστά από το 2011 στο Δήμο Ικαρίας και ο οποίος βρίσκεται βόρεια από το Καρκινάγρι, στο νοτιοδυτικό άκρο του νησιού. Σύμφωνα με το Πρόγραμμα «Καλλικράτης» μαζί με το Άμαλο, τον Κάλαμο, το Καρκινάρι, την Λαγκάδα, το Πέζι και το Τράπαλο αποτελούν την Κοινότητα Καρκιναρίου που υπάγεται στη δημοτική ενότητα Ραχών του Δήμου Ικαρίας. Σύμφωνα με την απογραφή 2021 απογράφησαν 5 κάτοικοι ενώ με την απογραφή του 2011 ήταν 8 κάτοικοι.

## Παραπομπές


Κατηγορία:Δήμος Ικαρίας
Ντέτμολντ

To **Ντέτμολντ** (γερμανικά: *Detmold*) είναι πόλη στη Βόρεια Ρηνανία-Βεστφαλία, στη δυτική Γερμανία. Το 2021 είχε 73.969 κατοίκους. Η πόλη είναι έδρα της διοικητικής περιφέρειας Ντέτμολντ και του Κράιζ Λίππε. Στο παρελθόν ήταν έδρα του πριγκιπάτου Λίππε-Ντέτμολντ. Βρίσκεται στις ανατολικές πλαγιές του Τευτοβούργιου Δρυμού, όπου βρίσκεται ο εντυπωσιακός σχηματισμός βράχων Εξστερστάινε.

Ένας προϊστορικός οχυρωμένος κυκλικός οικισμός έχει ανακαλυφθεί 5 χιλιόμετρα νοτιοδυτικά του Ντέτμολντ. Η παλαιότερη αναφορά στο Ντέτμολντ γίνεται το 783, όταν δόθηκε μάχη μεταξύ Σαξώνων και Καρλομάγνου κοντά στο *Thiatmelli*, όπως λεγόταν τότε. Το κάστρο των πριγκίπων του Λίππε-Ντέτμολντ (1550), σε αναγεννησιακό στυλ, είναι ένα επιβλητικό κτίριο, που βρίσκεται με τους όμορφους κήπους του σχεδόν στο κέντρο της πόλης. Στην είσοδο του μεγάλου πάρκου στα νότια βρίσκεται το Νέο Παλάτι (1708–1718), που διευρύνθηκε το 1850. Στο Ντέτμολντ βρίσκεται επίσης το σπίτι στο οποίο γεννήθηκε ο ποιητής Φέρντιναντ Φράιλιγκρατ (1810–1876) και αυτό στο οποίο πέθανε ο δραματουργός Κρίστιαν Ντήντριχ Γκράμπε (1801–1836), επίσης ντόπιος. Περίπου 5 χιλιόμετρα νοτιοδυτικά του Ντέτμολντ βρίσκεται το κολοσσιαίο άγαλμα του Αρμίνιου ή Χέρμαν, έργο του Ερνστ φον Μπάντελ.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βόρειας Ρηνανίας-Βεστφαλίας
Ρικ Μπάρι

Ο **Ρίτσαρντ Φράνσις Ντένις Μπάρι** (*Richard Francis Dennis Barry III*, γεννήθηκε 28 Μαρτίου 1944) είναι Αμερικανός πρώην επαγγελματίας  καλαθοσφαιριστής, που πρωταγωνίστησε στην Εθνική Συλλογική Αθλητική Ένωση (NCAA), στην Αμερικανική Ένωση Μπάσκετ (ABA) και στην Εθνική Ένωση Μπάσκετ (NBA). 

Αναγνωρίζεται ως ένας από τους πιο παραγωγικούς σκόρερ στην ιστορία του μπάσκετ. Είναι ο μόνος που πρώτευσε στο NCAA, στο ABA και στο NBA σε πόντους ανά παιχνίδι σε μία σεζόν. Είναι ο πρώτος σκόρερ όλων των εποχών στο ΑΒΑ στην κανονική περίοδο (30,5 πόντοι ανά παιχνίδι) και στα πλέι οφ (33,5), ενώ οι 36,3 πόντοι του ανά παιχνίδι είναι οι περισσότεροι στην ιστορία των τελικών του ΝΒΑ. Ένας από τους μόλις τέσσερις παίκτες που είναι μέρος μιας ομάδας πρωταθλήματος και στα δύο πρωταθλήματα, θεωρείται δε ως ένας από τους καλύτερους σμολ φόργουορντ της ιστορίας. Συμπεριλήφθηκε στις επετειακές επιλογές των 50 και 75 χρόνων του πρωταθλήματος.

## Τίτλοι και διακρίσεις

* Πρωτάθλημα NBA (1975)
* Πρωτάθλημα ABA (1969)
* Πολυτιμότερος παίκτης τελικών NBA (1975)
* 8 × NBA All-Star (1966, 1967, 1973–1978)
* Πολυτιμότερος παίκτης NBA All-Star Game (1967)
* 5 x All-NBA Πρώτη Ομάδα (1966, 1967, 1974–1976)
* All-NBA Δεύτερη ομάδα (1973)
* 4 × ABA All-Star (1969–1972)
* 4 × Πρώτη ομάδα All-ABA (1969–1972)
* ΝΒΑ Ρούκι της χρονιάς (1966)
* NBA Ομάδα ρούκι (1966)
* Πρώτος σκόρερ NBA (1967)
* NBA πρώτος στα κλεψίματα (1975)
* Consensus first-team All-American (1965)
* Κορυφαίος σκόρερ σεζόν NCAA (1965)
* Επετειακή ομάδα NBA: 50 και 75 χρόνων

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας  
*Richard F. "Rick" Barry 

 
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές του NBA
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Μπρούκλιν Νετς
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές All-Star Game (NBA)
Κατηγορία:Εισαχθέντες στο Naismith Memorial Basketball Hall of Fame
Κατηγορία:Σμολ φόργουορντ
Χινκάλι

[μικρογραφία| Ταψί με χινκάλι, [Πέπερι το μέλαν|(το μαύρο πιπέρι χρησιμοποιείται συνήθως για καρύκευμα).]]
Το **χινκάλι** (  *khink'ali)* (), είναι ένα πολύ δημοφιλές ζυμαρικό στη γεωργιανή κουζίνα. Είναι φτιαγμένο από τυλιγμένα κομμάτια ζύμης, γεμιστά με κρέας και μπαχαρικά.

## Συστατικά
μικρογραφία|Μια μαγείρισσα δίνει σχήμα στα χινκάλι που φτιάχνει στην Στεπαντσμίντα, στην Γεωργία.
Τα γεμίσματα του χινκάλι ποικίλλουν ανάλογα με την περιοχή. Η αρχική συνταγή, το λεγόμενο χεβσούρλι, αποτελούταν μόνο από κιμά (αρνίσιο ή μοσχαρίσιο και χοιρινό ανάμεικτο), κρεμμύδια, τσίλι, αλάτι και κύμινο. Ωστόσο, η σύγχρονη συνταγή που χρησιμοποιείται κυρίως στις αστικές περιοχές της Γεωργίας, το λεγόμενο καλακούρι, χρησιμοποιεί βότανα όπως μαϊντανό και κόλιανδρο. Στη θέση του κρέατος μπορούν να χρησιμοποιηθούν μανιτάρια, πατάτες ή τυριά.

## Εθιμοτυπία
Το χινκάλι τρώγεται σκέτο ή με αλεσμένο μαύρο πιπέρι. Το κρέας τοποθετείται άψητο αρχικά στην ζύμη, ώστε όταν ψηθεί, τα ζουμιά του κρέατος παγιδεύονται μέσα στο ζυμαρικό. Για να γίνει πιο ζουμερό το χινκάλι, συνήθως προστίθεται ζεστό νερό ή ζωμός στον κιμά. Το Χινκάλι συνήθως, καταναλώνεται πρώτα ρουφώντας τα ζουμιά που περιέχει το ζυμαρικό, προκειμένου να αποφευχθεί το σκάσιμο του ζυμαρικού. Η κορυφή, όπου συναντώνται οι πιέτες, είναι σκληρή, και βάση της παράδοσης δεν τρώγεται, αλλά πετιέται στο πιάτο, ώστε οι καταναλωτές να μπορούν να μετρήσουν πόσα χινκάλι έχουν καταναλώσει. Στη Γεωργία, αυτή η κορυφή ονομάζεται *kudi* (γεωργιανά : კუდი, "ουρά") ή *k'uch'i* (Γεωργιανά: კუჭი, "στομάχι").

Υπάρχει μια ευρέως διαδεδομένη εθιμοτυπία στη Γεωργία να χρησιμοποιεί κανείς μόνο τα χέρια του για να καταναλώσει αυτά τα ζυμαρικά. Η χρήση σκευών, όπως το πιρούνι, θεωρείται λανθασμένη ή παιδική. Αυτό συμβαίνει επειδή ο χυμός είναι ένα σημαντικό μέρος του χινκάλι. Χρησιμοποιώντας ένα πιρούνι θα σκάσει το χινκάλι και ο χυμός θα χυθεί.

## Περιφέρειες
Οι πόλεις *Dusheti*, *Pasanauri* και Μτσχέτα είναι ιδιαίτερα γνωστές για το χινκάλι τους.

## Δείτε επίσης
* Γεωργιανό ψωμί
* Γεωργιανή κουζίνα
* Χάρτσο

## Παραπομπές


## Εξωτερικοί σύνδεσμοι
* Συνταγή Khinkali (στα ρωσικά, με φωτογραφίες)
* Συνταγή Χινκάλι (στα ρωσικά) 
* Συνταγή Khinkali (στα αγγλικά)

Κατηγορία:Σοβιετική κουζίνα
Κατηγορία:Γεωργιανή κουζίνα
Κατηγορία:Ντάμπλινγκ
Κατηγορία:Σελίδες με μη επιθεωρημένες μεταφράσεις
Saccharina japonica

Η ***Saccharina japonica*** (**σακχαρίνη η ιαπωνική**) είναι είδος θαλάσσιου φυκιού που ανήκει στην ομοταξία φαιοφύκη και καλλιεργείται από τον άνθρωπο για τροφή στις θάλασσες της Κίνας, της Ιαπωνίας και της Κορέας. Παλαιότερη ονομασία του γένους, μέχρι το 2006, ήταν «λαμινάρια» (*Laminaria*), οπότε το είδος ονομαζόταν ***Laminaria japonica*** (**λαμινάρια η ιαπωνική**). Τρώγεται από τους λαούς της Ανατολικής Ασίας.  και ως φαγητό ονομάζεται **κόνμπου** (真昆布) στην ιαπωνική, ***ντασίμα*** (다시마) στην κορεατική και ***hǎidài*** (海带) στην κινεζική γλώσσα.

Το είδος καλλιεργείται, εκτός από την Άπω Ανατολή, στη Ρωσία και στη Γαλλία. Είναι το ένα από τα δύο είδη κέλπιας με τη μεγαλύτερη κατανάλωση στην Κίνα και την Ιαπωνία. Η *Saccharina japonica* χρησιμεύει επίσης για την παραγωγή αλγινικού οξέος και των αλάτων του, με την Κίνα να παράγει μέχρι και 10 χιλιάδες τόνους των χημικών αυτών προϊόντων κάθε έτος.

## Ονοματολογία
Η επίσημη ονομασία του είδους άλλαξε στη σημερινή το έτος 2006. Συνώνυμο παραμένει το *Laminaria japonica* (J.E. Areschoug, 1851), καθώς και η ονομασία της ποικιλίας *Laminaria japonica ochotensis* (Miyabe & Okamura 1936), που επινοήθηκε νωρίτερα για το ίδιο το είδος ως *Laminaria ochotensis* (Miyabe 1902).

## Καλλιέργεια
Στις μεγάλες καλλιέργειες καλλιεργούν τη *Saccharina japonica* πάνω σε επιπλέοντα μεγάλα σχοινιά στη θάλασσα, κάτι που αποτελεί μια σχετικώς απλή μέθοδο.

Με την ανάπτυξη των σχετικών τεχνολογιών, παρά το γεγονός ότι περισσότερο από το 90% της ιαπωνικής καλλιέργειας γίνεται στις ακτές του Χοκκάιντο, η παραγωγή είναι πλέον εφικτή πολύ πιο νότια, μέχρι και στα νότια της Εσωτερικής Θάλασσας της Ιαπωνίας.

## Ως φαγητό
Η καθημερινή διατροφή με *S. japonica* μειώνει τη λειτουργία του θυρεοειδούς αδένα.

Για τη χρήση του στη ιαπωνική κουζίνα, δείτε το λήμμα κόνμπου.

### Κίνα
Στην κινεζική κουζίνα, ψιλοκομμένες *Saccharina japonica* αποτελούν συνηθισμένο ορεκτικό, που συχνά τρώγεται με συνοδεία κάποιου οινοπνευματώδους ποτού.

### Κορέα
Στην κορεατική κουζίνα το *ντασίμα* μαζί με άλλα υλικά γίνεται ζωμός, τηγανίζεται σε *[[μπούγκακ]]* ή *τουίγκακ*, γίνεται πίκλα με σάλτσα σόγιας (*jangajji*) και τέλος τρώγεται ωμό ως θαλάσσιο λαχανικό σε *ssam* (= «τυλιχτό»). Επίσης από τα φύκια αυτά γίνεται τσάι (*dasima-cha*).

Έμμεσα, μέσα από το προϊόν της αλγινικό οξύ, η *Saccharina japonica*, αποτελεί πρώτη ύλη για το φαγητό *Cheonsa-chae* («νούντλς από κέλπια»).


Dasima-ssam.jpg|Το ωμό *ντασίμα* σερβιρισμένο ως σαλάτα (*ssam*) με ντιπ
Dried dasima.jpg|Αποξηραμένα *ντασίμα* για το μαγείρευμα ζωμού
Dasima-bugak.jpg|*Ντασίμα-[[μπούγκακ]]* (τηγανητό ως μεζές)


## Δείτε επίσης
* Κέλπιες
* Βιταμίνη Β12

## Παραπομπές


## Πηγές

* Davidson, Alan: *Oxford Companion to Food* (1999), «Kombu», σελ.&nbsp;435
* Η κουλτούρα της κέλπιας στην Κίνα
* 

Κατηγορία:Φαιοφύκη
Χάμελν

Το **Χάμελν** ή **Χάμελιν** (γερμανικά: *Hameln*)  είναι πόλη στη Κάτω Σαξωνία, Γερμανία. Το 2021 είχε 57.394 κατοίκους. Η πόλη είναι έδρα  του Κράιζ Χάμελν-Πίρμοντ. Είναι κτισμένη στις όχθες του ποταμού Βέζερ. Το 1734 κατασκευάστηκε κανάλι ώστε να παρακάμπονται τα επικίνδυνα νερά του ποταμού στην πόλη, και εκβαθύνθηκε την περίοδο 1868-1873. Η πόλη είναι γνωστή για τον θρύλο του αυλητή του Χάμελιν.

## Ιστορικά στοιχεία
Το παλαιότερο όνομα του Χάμελν ήταν Χαμελόα ή Χάμελεβ και η πόλη οφείλει την καταγωγή της σε ένα αβαείο. Υπήρχε ως πόλη ήδη από τον 11ο αιώνα, και το 1259 πουλήθηκε από τον ηγούμενο της Φούλντα στον επίσκοπο του Μίντεν, περνώντας στη συνέχεια υπό την προστασία των δούκων του Μπρούνσβικ. Την πόλη κατέλαβαν και οι δύο αντιμαχόμενοι κατά τη διάρκεια του Τριακονταετούς Πολέμου.

Το 1757, κατά τη διάρκεια του Επταετή Πολέμου, συνθηκολόγησε με τους Γάλλους, οι οποίοι όμως το εγκατέλειψαν τον επόμενο χρόνο. Οι οχυρώσεις του ενισχύθηκαν το 1766 με την ανέγερση του οχυρού του Γεωργίου σε ένα ύψωμα στα δυτικά της πόλης, απέναντι από τον ποταμό. Με τη συνθηκολόγηση του στρατού του Ανόβερου το 1803 το Χάμελν έπεσε στα χέρια των Γάλλων. Ανακαταλήφθηκε από τους Πρώσους το 1806, αλλά, μετά τη μάχη της Ιένας, πέρασε και πάλι στους Γάλλους, οι οποίοι διέλυσαν τις οχυρώσεις και ενσωμάτωσαν την πόλη στο βασίλειο της Βεστφαλίας. Το 1814 έγινε πάλι τμήμα του Βασιλείου του Αννόβερου, αλλά το 1866 καταλήφθηκε μαζί με αυτό από την Πρωσία.

Κατά τη διάρκεια του Β΄ Παγκοσμίου Πολέμου, η φυλακή του Χάμελν χρησιμοποιήθηκε για την κράτηση Σοσιαλδημοκρατών, Κομμουνιστών και άλλων πολιτικών κρατουμένων. Περίπου 200 πέθαναν εκεί, οι περισσότεροι τον Απρίλιο του 1945, όταν οι Ναζί έστελναν τους αιχμαλώτους σε μεγάλες πορείες, φοβούμενοι την προέλαση των Συμμάχων. Αμέσως μετά τον πόλεμο, η φυλακή του Χάμελν χρησιμοποιήθηκε από τις βρετανικές δυνάμεις κατοχής για την κράτηση Γερμανών που κατηγορούνταν για εγκλήματα πολέμου. Μετά την καταδίκη, περίπου 200 από αυτούς κρεμάστηκαν εκεί, συμπεριλαμβανομένων των Ίρμα Γκρέζε και Γιόζεφ Κράμερ. Η φυλακή στη συνέχεια έγινε ξενοδοχείο.

## Αξιοθέατα
Τα κύρια κτίρια ενδιαφέροντος είναι το μίνστερ, αφιερωμένο στον Άγιο Βονιφάτιο και ανακαινισμένο το 1870–1875, το Δημαρχείο, το λεγόμενο Ραττενφαινγκερχάους (Rattenfängerhaus, σπίτι του γητευτή αρουραίων) με τοιχογραφίες που απεικονίζουν τον μύθο του αυλητή του Χάμελιν και το Χοχτσάιτσχαους (Hochzeitshaus, σπίτι γάμου) με όμορφα αετώματα.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Κάτω Σαξονίας
Βολφενμπύτελ

Το **Βολφενμπύτελ** (γερμανικά: *Wolfenbüttel*) είναι πόλη στη Κάτω Σαξωνία, Γερμανία. Το 2021 είχε 51.986 κατοίκους. Η πόλη είναι έδρα του Κράιζ Βολφενμπύτελ. Βρίσκεται στις όχθες του ποταμού Όκερ, περίπου 12 χιλιόμετρα νότια του Μπράουνσβαϊγκ. Η πόλη είναι γνωστή για τη βιβλιοθήκη Χέρτζογκ Άουγκουστ και για τον μεγάλο αριθμό ξύλινων σπιτιών. Στην πόλη βρίσκεται το αποστακτήριο της Jägermeister, η μουσική ακαδημία της Κάτω Σαξονίας και η πανεπιστημιούπολη του Πανεπιστημίου Εφαρμοσμένων Επιστημών Οστφαλίας. Είναι επίσης έδρα της ευαγγελικής λουθηρανικής εκκλησίας του Μπράουνσβαϊγκ.

Ένα κάστρο λέγεται ότι ιδρύθηκε στην τοποθεσία του Βολφενμπύτελ από έναν μαργράβο του Μάισσεν περί το 1046. Όταν αυτό άρχισε το 1267 να είναι η κατοικία των πρώτων κόμητων του Μπρούσβικ ή Βολφενμπύτελ, μια πόλη σταδιακά μεγάλωσε γύρω του. Το 1542 καταλήφθηκε από τους Σάξονες και τους Έσσιους, οι οποίοι, ωστόσο, έφυγαν πέντε χρόνια αργότερα, μετά τη μάχη του Μύλμπεργκ. Στον Τριακονταετή Πόλεμο, τον Ιούνιο του 1641, οι Σουηδοί, υπό τους Βράγκελ και Κένιγκσμαρκ, νίκησαν τους Αυστριακούς υπό τον αρχιδούκα Λεοπόλδο Γουλιέλμο στο Βολφενμπύτελ. Η πόλη πέρασε εξ ολοκλήρου στην κατοχή του οίκου Μπρούσβικ-Βολφενμπύτελ το 1671, και για σχεδόν εκατό χρόνια ήταν η πρωτεύουσα του δουκάτου. Το 1754, ωστόσο, ο δούκας Κάρολος μετέφερε τη δουκική κατοικία στο Μπράουνσβαϊγκ.

Στο Βολφενμπύτελ βρίσκεται η βιβλιοθήκη του δουκάτου του Μπράουνσβαϊγκ. Σχεδιάστηκε το 1723 ως μίμηση του Πάνθεου της Ρώμης και μεταφέρθηκε σε νέο αναγεννησιακό οικοδόμημα το 1887. Στις αρχές του 20ού αιώνα η βιβλιοθήκη περιελάβανε 300.000 έντυπα βιβλία και 10.000 χειρόγραφα. Είναι ιδιαίτερα πλούσια σε βίβλους, αρχέτυπα και βιβλία της πρώιμης περιόδου της Μεταρρύθμισης και περιέχει μερικά θραύσματα της Γοτθικής Βίβλος του Ουλφίλα. Απέναντι από την παλιά βιβλιοθήκη βρίσκεται το παλάτι. Οι δουκικές ταφές γίνονταν στην εκκλησία της Παναγίας.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Κάτω Σαξονίας
NGC 608

Ο **[[Νέος Γενικός Κατάλογος|NGC]] 608** είναι γαλαξίας στον αστερισμό Τρίγωνον. Εκτιμάται πως απέχει περίπου 230 εκατομμύρια έτη φωτός από τον Γαλαξία μας και ότι έχει διάμετρο της τάξεως των 130 χιλιάδων ετών φωτός. Ανακαλύφθηκε από τον αστρονόμο Τζον Χέρσελ (John Herschel) στις 22 Νοεμβρίου 1827.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Γαλαξίες
Κατηγορία:Τρίγωνον (αστερισμός)
0608
05913
01135
+05-04-073
NGC 6753

Ο **[[Νέος Γενικός Κατάλογος|NGC]] 6753** είναι μεγάλος σπειροειδής γαλαξίας χωρίς κεντρική ράβδο ο οποίος βρίσκεται στον αστερισμό Ταώ. Ανακαλύφθηκε από τον αστρονόμο Τζον Χέρσελ (John Herschel) στις 5 Ιουλίου 1846, απέχει 142&nbsp;εκατομμύρια έτη φωτός από τον Γαλαξία μας and is και απομακρύνεται με ηλιοκεντρική ακτινική ταχύτητα of . Δεν υπάρχουν ενδείξεις πρόσφατης βαρυτικής αλληλεπίδρασής του με άλλους γαλαξίες.

## Χαρακτηριστικά
Βάσει της μορφολογικής ταξινόμησης γαλαξιών ο NGC 6753 είναι τύπου (R)SA(r)b. Οπτικά η δομή toy αποτελείται από πολυάριθμους ασυνεχείς και ακανόνιστους σπειροειδείς βραχίονες, ενώ κυριαρχεί η κεντρική περιοχή. Η μάζα του θεωρήματος virial για τον γαλαξία αυτόν υπολογίζεται σε , ενώ η αστρική μάζα του σε . Ο ρυθμός σχηματισμού νέων αστέρων εκτιμάται σε ·yr−1 και περιορίζεται σε ακτίνα  γύρω από τον πυρήνα του γαλαξία.

## Υπερκαινοφανείς
Η ομάδα BOSS εντόπισε στις 2 Αυγούστου 2019 τον υπερκαινοφανή **SN 2019mhm**, ο οποίος ενδέχεται να είναι Τύπου ΙΙ-P Το επόμενο έτος, συγκεκριμένα στις 14 Μαΐου 2000, ο αστρονόμος Ρόμπερτ Έβανς (Robert Evans) εντόπισε τον υπερκαινοφανή **SN 2000cj** ο οποίος είναι Τύπου Ia. Στις 13 Μαΐου 2005 εντοπίστηκε και τρίτος υπερκαινοφανής, ο Τυπου SN Ib/c **SN 2005cb**.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ταώς (αστερισμός)
6753
62870
Σύνδρομο Καπγκρά

Το **Σύνδρομο Καπγκρά** (**Capgras**) είναι σπάνια ψυχική διαταραχή, κατά την οποία ο ασθενής βιώνει την παραίσθηση πως ένας φίλος, σύντροφος, γονιός ή άλλο μέλος του στενού οικογενειακού του κύκλου έχει απαχθεί και αντικατασταθεί από έναν πανομοιότυπο σωσία. Συνοδεύεται από καχυποψία του ασθενούς προς τα οικεία του πρόσωπα και την εσφαλμένη πεποίθηση πως επιδιώκουν το κακό του. Το όνομά του οφείλεται στον Γάλλο ψυχίατρο Ζοζέφ Καπγκρά, ο οποίος πρώτος περιέγραψε την συγκεκριμένη διαταραχή. 

Το σύνδρομο Καπγκρά ταξινομείται ως σύνδρομο παραληρητικής παραγνώρισης, μια κατηγορία παραισθήσεων που περιλαμβάνουν εσφαλμένη αναγνώριση ανθρώπων, τόπων ή αντικειμένων. Μπορεί να εκδηλωθεί σε οξεία, παροδική ή χρόνια μορφή. Σπανιότερα μπορεί να συνοδεύεται από την ψευδαίσθηση πως ο χρόνος έχει συμπυκνωθεί ή διαστρεβλωθεί. 

Η εν λόγω αυταπάτη παρατηρείται σε ασθενείς με διαγνωσμένη σχιζοφρένεια, ενώ επίσης εντοπίζεται σε περιπτώσεις εγκεφαλικής βλάβης ή διαφόρων τύπων άνοιας. Εμφανίζεται συχνότερα σε άτομα με νευροεκφυλιστική νόσο και ιδιαίτερα σε μεγάλες ηλικίες. Πιστεύεται ότι η νόσος σχετίζεται με την αδυναμία φυσιολογικής αντίληψης των ανθρωπίνων προσώπων που μπορεί να οφείλεται σε βλάβη στην αμυγδαλή, η οποία ταυτίζει τα εξωτερικά οπτικά ερεθίσματα με συναισθήματα. 

## Ιστορικό
Το σύνδρομο περιγράφηκε για πρώτη φορά το 1923 σε μελέτη που δημοσιεύθηκε από τον Capgras και τον Jean Reboul-Lachaux με τίτλο *L'illusion des "sosies" dans un délire systématisé chronique*. Η μελέτη αφορούσε την περίπτωση μιας Γαλλίδας, η οποία ισχυρίστηκε ότι σωσίες είχαν πάρει την θέση του συζύγου της και άλλων φιλικών της προσώπων. Η αρχική ονομασία που δόθηκε στην νόσο από τους δύο μελετητές ήταν «Σύνδρομο του σωσία».

## Δείτε επίσης
*Σύνδρομο Φρέγκολι
*Σύνδρομο Κοτάρ

## Παραπομπές


Κατηγορία:Ψυχολογικές παθήσεις και διαταραχές
Κατηγορία:Διαταραχές παραισθήσεων
Κατηγορία:Ψυχιατρική
Σίρο Αλεγρία

Ο **Σίρο Αλεγρία Μπαζάν** (ισπαν. *Ciro Alegría Bazán*, 4 Νοεμβρίου 1909 – 17 Φεβρουαρίου 1967) ήταν Περουβιανός συγγραφέας, δημοσιογράφος και πολιτικός. Το «Σίρο» (ιβηρική προφορά *Θίρο*) είναι από το αρχαίο όνομα Κύρος.

## Βιογραφικά στοιχεία
Ο Αλεγρία γεννήθηκε στο χωριό Σαρτιμπάμπα (*Sartimbamba*) του Διαμερίσματος Ουαματσούκο. Εξέθεσε τα προβλήματα των ιθαγενών πληθυσμών («Ινδιάνων») του Περού, ενώ ταυτοχρόνως μάθαινε τον τρόπο ζωής τους. Η κατανόηση του πώς καταπιέζονταν οι Ινδιάνοι απετέλεσε τη βάση των μυθιστορημάτων του. Ο Αλεγρία παρακολούθησε μαθήματα στο Εθνικό Πανεπιστήμιο του Τρουχίγιο και εργάσθηκε για λίγο ως δημοσιογράφος στην εφημερίδα *El Norte*.

Το 1930 ο Αλεγρία εντάχθηκε στη Λαϊκή Επαναστατική Συμμαχία («κίνημα Απρίστα»), που είχε στόχους την κοινωνική μεταρρύθμιση και τη βελτίωση της ζωής των Περουβιανών Ινδιάνων. Φυλακίσθηκε αρκετές φορές για τις πολιτικές δραστηριότητές του και τελικώς εξορίσθηκε στη Χιλή το 1934.

Παρέμεινε εξόριστος στη Χιλή, ενώ μετά έζησε στις ΗΠΑ μέχρι το 1948. Αργότερα δίδαξε στο Πανεπιστήμιο του Πουέρτο Ρίκο και κατόπιν έγραψε για την Κουβανική Επανάσταση ζώντας ο ίδιος εκείνη την εποχή στην Κούβα. Το γνωστότερο μυθιστόρημά του, το *El mundo es ancho y ajeno* (= «Ο κόσμος είναι πλατύς και ξένος»), κέρδισε το Λατινοαμερικανικό Βραβείο Μυθιστορήματος το 1941 και προσέλκυσε την παγκόσμια προσοχή στο πρόσωπό του. Το έργο αυτό περιγράφει μια κοινότητα των περουβιανών Άνδεων. Αργότερα εκδόθηκε στις ΗΠΑ (έχει επανεκδοθεί πολλές φορές εκεί) και στο Ηνωμένο Βασίλειο, ενώ έχει μεταφρασθεί και εκδοθεί και σε αρκετές άλλες γλώσσες.

Ο Αλεγρία επέστρεψε στο Περού το 1960. Εντάχθηκε στο κόμμα του μετέπειτα Προέδρου Φερνάντο Μπελαούνδε «Λαϊκή Δράση» και εκλέχθηκε βουλευτής το 1963. Πέθανε απροσδόκητα τέσσερα χρόνια αργότερα στη Λίμα, σε ηλικία 57 ετών. Μετά τον θάνατό του η χήρα του Δόρα Βαρόνα, με την οποία ήταν παντρεμένοι από το 1957, εξέδωσε πολλά από τα δοκίμιά του και ρεπορτάζ που είχε γράψει ο Αλεγρία για διάφορες εφημερίδες.

## Επιλεγμένα έργα
* *La serpiente de oro* (= «το χρυσό φίδι», 1935)
* *Los perros hambrientos* (= «τα πεινασμένα σκυλιά»)
* *El mundo es ancho y ajeno* (= «πλατύς και ξένος είναι ο Κόσμος», 1941) 
* *Duelo de caballeros* (= «μονομαχία κυρίων»)
* *La leyenda del nopal* (= «ο θρύλος του κάκτου»)
* *Las aventuras de Machu Picchu* (= «περιπετειώδεις ιστορίες του Μάτσου Πίτσου»)

## Παραπομπές

## Εξωτερικοί σύνδεσμοι - πηγές
* Βιογραφικά στοιχεία στο «Books and Writers»
* Νεκρολογία στους ''New York Times'', 17/2/1967 (κείμενο διαθέσιμο με συνδρομή)

Κατηγορία:Περουβιανοί μυθιστοριογράφοι
Κατηγορία:Περουβιανοί δημοσιογράφοι
Κατηγορία:Περουβιανοί συγγραφείς
Κατηγορία:Πολιτικοί του Περού
Αρφίγκια Λακωνίας

Τα  **Αρφίγκια** είναι οικισμός της τοπικής κοινότητας Οιτύλου, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Οιτύλου του νομού Λακωνίας, στο γεωγραφικό διαμέρισμα Πελοποννήσου. Έχει χαρακτηριστεί παραδοσιακός οικισμός από το 1998.
*Μέχρι το 1912 ο οικισμός ονομαζόταν *Ασφύγγια*. Στις απογραφές του 2001 και 2011 ο οικισμός καταγράφηκε χωρίς κατοίκους.

## Γεωγραφικά στοιχεία
Τα Αρφίγκια είναι πεδινός οικισμός στο νοτιοανατολικό τμήμα του νομού Λακωνίας, στην περιοχή της Λακωνικής Μάνης και σε θέση που βλέπει στον Μεσσηνιακό κόλπο. Ο οικισμός βρίσκεται δίπλα στους δυτικούς πρόποδες του Ταϋγέτου και στα όρια με τον νομό Μεσσηνίας, κοντά στην επαρχιακή οδό Αρεόπολης-Καλαμάτας και σε μέσο σταθμικό υψόμετρο 105 μέτρα. Απέχει 73 χιλιόμετρα περίπου νοτιοδυτικά της Σπάρτης.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1897 ως *Ασφύγγια* και προσαρτήθηκε στον δήμο Οιτύλου του νομού Λακωνίας. Το 1899 εντάχθηκε στον -τέως- νομό Λακωνικής και το 1909 υπήχθη οριστικά στον νομό Λακωνίας. Το 1912 η ονομασία του οικισμού διορθώθηκε σε *Αρφίγκια*. Με το ΦΕΚ 87Α – 07/06/2010 αποσπάστηκε από τον δήμο Οιτύλου και προσαρτήθηκε στον δήμο Ανατολικής Μάνης.

## Αξιοθέατα
*Οι εγκαταλειμμένες δεξαμενές θαλασσινού νερού για τη συλλογή αλατιού, με την οποία ασχολούνταν οι παλαιότεροι κάτοικοι του οικισμού.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Έβελυν Σαρπ

Η **Έβελιν Τζέιν Σαρπ** (4 Αυγούστου 1869 – 17 Ιουνίου 1955) ήταν βασική προσωπικότητα σε δύο μεγάλες βρετανικές οργανώσεις για το δικαίωμα ψήφου των γυναικών, τη μαχητική Κοινωνική και Πολιτική Ένωση Γυναικών και τις Ενωμένες Σουφραζέτες. Βοήθησε στην ίδρυση της τελευταίας και έγινε επιμελήτρια του *[[Votes for Women (εφημερίδα)|Votes for Women]]* κατά τον Πρώτο Παγκόσμιο Πόλεμο και φυλακίστηκε δύο φορές για τη δράση της. Υπήρξε καθιερωμένη συγγραφέας που δημοσίευε στο The Yellow Book και ήταν ιδιαίτερα γνωστή για έργα παιδικής φαντασίας.

## Σημειώσεις παραπομπές


## Εξωτερικοί σύνδεσμοι
* 
* 
* 
* Biography at *[[Oxford Dictionary of National Biography]]* 
* 
* 

Κατηγορία:Βρετανοί συγγραφείς
Κατηγορία:Βρετανίδες σουφραζέτες